— Добрага дня, спадарства. Мяне завуць Павал і я шчыра ўдзячны, што ёсць магчымасць папрысутнічаць тут. Мне шкада, што я прыйшоў упершыню. Спадзяюся, у вас яшчэ будуць мерапрыемствы, на якія можна прыйсці. Я хацеў бы пракаментаваць некалькі момантаў. Пра патрыярхальнасць беларускага грамадства — гэта вельмі цікавая рэч. Мяркую, сярод выступоўцаў няма філатэлістаў, якія цікавіліся б, напрыклад, маркамі БССР. Абсалютна слушны каментар зрабіла прафесійны навуковец. У марках, у сімвалізме беларускім, савецкім Беларусь — гэта жанчына ў вышыванцы з мячом. Гэта першае. Па-другое, я думаю, спадар Альгерд можа доўга і слушна каментаваць творчую спадчыну Васіля Быкава, тое, як класік апісваў беларускіх жанчын. Беларуская жанчына нароўні з мужчынам абараняла свой край і трывала ўсе цяжкасці ваеннага часу. Постваеннае аднаўленне беларускай дзяржавы было ў асноўным на плячах беларускіх жанчын, таму казаць пра патрыярхат, на маю думку, дзіўнавата.